
	Na temelju članka 197. Zakona o javnoj nabavi (NN 120/16), članka 30. Statuta ZU Ljekarne Bjelovar i članka 23. Pravilnika o postupku nabave roba, radova i usluga jednostavne nabave ZU Ljekarne Bjelovar URBROJ: 02-18-22/21 ravnateljica ZU Ljekarne Bjelovar dana 16.03.2023. godine donijela je slijedeću

ODLUKU
O IMENOVANJU STRUČNOG POVJERENSTVA ZA JEDNOSTAVNU NABAVU
ZDRAVSTVENE USTANOVE LJEKARNE BJELOVAR

Članak 1.
(1)	Članovima Stručnog povjerenstva za jednostavnu nabavu Zdravstvene ustanove Ljekarne Bjelovar, kao javnog naručitelja (dalje u tekstu: Povjerenstvo), koji priprema i provodi postupke nabave, a sukladno Prijedlogu Stručnog vijeća imenuju se:
· Klara Stjepanović, univ. bacc. oec., OIB: 21845261743
· Tatjana Cirhan Lamza, mag.pharm.,  OIB: 33888917407
· Alen Hajtić, farm.tehn.,  OIB: 64878782931

(2) 	Na temelju ove Odluke članovi Povjerenstva obvezni su potpisati izjavu o postojanju ili nepostojanju sukoba interesa te je ažurirati bez odgađanja ako nastupe promjene, sukladno odredbi članka 80. Zakona o javnoj nabavi.



Članak 2.
(1)	Član Povjerenstva iz članka 1. ove Odluke Alen Hajtić ima važeći (aktivan) certifikat u području javne nabave izdan od Ministarstva gospodarstva i održivog razvoja, KLASA: 406-01/20-06/38, URBROJ: 517-08-04-02-03-22-4 koji vrijedi od: 21.01.2023. do 21.01.2026., čime je javni naručitelj ispunio zakonsku obvezu iz članka 197. stavka 4. Zakona o javnoj nabavi da najmanje jedan član stručnog povjerenstva za javnu nabavu mora posjedovati važeći certifikat u području javne nabave.

Članak 3.
(1)	Članovi Povjerenstva iz članka 1. ove Odluke obvezuju se za pripremu i provedbu svih postupaka javne nabave roba, radova i usluga, kao i jednostavne nabave za Zdravstvenu ustanovu Ljekarnu Bjelovar, a sve sukladno Zakonu o javnoj nabavi s pripadajućim uredbama i Pravilniku o postupku nabave roba, radova i usluga Zdravstvene ustanove Ljekarne Bjelovar – verzija 2.0, URBROJ: 02-18-22/21 od 22.02.2021. godine.

Članak 4.
(1)	Obveze i ovlasti članova Povjerenstva su:
· Priprema i izrada dokumentacije za nabavu
· Objava poziva za nadmetanje u Elektroničkom oglasniku javne nabave ili objave na internetskoj stranici Zdravstvene ustanove Ljekarne Bjelovar (dalje u tekstu: Internet stranica).
· Vođenje evidencije o traženju dokumentacije za nadmetanje
· Sastavljanje upisnika o zaprimanju ponuda
· Sastavljanje zapisnika o otvaranju ponuda
· Sastavljanje zapisnika o pregledu i ocjeni ponuda
· Sastavljanje prijedloga odluke o odabiru ponuda
· Nakon sklapanja ugovora o nabavi objaviti obavijest o sklopljenim ugovorima u Elektroničkom oglasniku javne nabave u roku predviđenim Zakonom ili na Internetskoj stranici
· Svi ostali poslovi vezani za postupke javne nabave i jednostavne nabave, a na temelju Zakona o javnoj nabavi i Pravilniku o postupku nabave roba, radova i usluga Zdravstvene ustanove Ljekarne Bjelovar

Članak 5.
(1)	Članovi Povjerenstva iz članka 1. ove Odluke imenuju se na mandatno vrijeme u trajanju od 4 (četiri) godine, s početkom od 16. ožujka 2023. godine.

Članak 6.
(1)	Ova Odluka stupa na snagu danom donošenja.


[bookmark: _Hlk128743973]Ravnatelj Zdravstvene ustanove Ljekarne Bjelovar:
dr.sc. Katarina Fehir Šola, mag.pharm., univ.spec.mag.pharm.



[bookmark: _Hlk128743936]Dostaviti: 
1. Članovima Povjerenstva, elektroničkim putem uz potvrdu o isporuci kojom se potvrđuje da je poruka elektroničke pošte isporučena u poštanski sandučić primatelja
2. Pismohrana, ovdje

